รักษาความปลอดภัย หลีกหนีจากการทำร้าย ก้าวต่อไป
ทันทีที่คุณปลอดภัยจากการถูกทำร้ายแล้ว การพูดคุยกับหน่วยงานแล้วจัดการปัญหาตามกฎหมายเป็นสิ่งที่สำคัญ หรืออย่างน้อยก็มองหาทางเลือกให้กับตัวเอง คุณควรจะรู้วิธีที่จะดำเนินคดีและเรียนรู้เกี่ยวกับการขอความคุ้มครองจากตำรวจ เพื่อให้แน่ใจว่าการทำร้ายจะยุติลง  คุณควรจะติดต่อกับที่ปรึกษาความรุนแรงในครอบครัวและเรียนรู้ที่จะหาทางเลือกในการก้าวเดินต่อไปให้เร็วที่สุดเท่าที่เป็นไปได้ แต่ทั้งนี้ก็ขึ้นอยู่กับสถานการณ์และระยะเวลาความสัมพันธ์ของคุณ ซึ่งบางครั้งการหางานใหม่ หาห้องเช่าใหม่ หรือเปลี่ยนแปลงเรื่องใหญ่ๆ ในชีวิตก็อาจจะทำได้ยาก อย่างไรก็ตาม ที่ปรึกษาเกี่ยวกับความรุนแรงในครอบครัวจะสามารถช่วยคุณได้ พยายามบันทึกทุกปฏิกิริยาที่คู่รักของคุณพยายามติดต่อคุณหลังจากยุติความสัมพันธ์ไปแล้ว เขียนรายละเอียดถึงเหตุการณ์ที่เกิดขึ้นต่อหน้าหรือทางโทรศัพท์ และเก็บหลักฐานทางกายภาพเอาไว้ เช่น อีเมล ข้อความที่ได้รับจากสื่อสังคม หรือข้อความตัวอักษร   คุณต้องบันทึกการติดต่อทุกอย่างที่คุณได้รับ โดยเฉพาะถ้าการติดต่อนั้นมีการคุกคามด้วยความรุนแรง ถ้าคุณทำให้ ให้บันทึกการทำร้ายร่างกายทุกอย่างที่เกิดขึ้นในขณะที่คุณเป็นเหยื่อและหลังจากยุติความสัมพันธ์ลงแล้ว การทำแบบนี้เป็นสิ่งที่จำเป็นในการฟ้องร้องทางกฎหมายกับคนที่ทำร้ายคุณ และยังช่วยในกรณีที่คุณต้องการคำสั่งศาลที่ห้ามคู่กรณีเข้าใกล้คุณอีกด้วย คำสั่งศาลห้ามคู่กรณีเข้าใกล้ หรือที่รู้จักกันในชื่อคำสั่งให้ความคุ้มครองบุคคล (ต่อการทำร้ายร่างกาย) จะช่วยให้คุณได้รับความคุ้มครองทางกฎหมายจากคนที่ทำร้ายคุณ ให้ยื่นหลักฐานที่เกี่ยวกับการทำร้ายทั้งหมดรวมทั้งจดหมายเขียนอธิบายถึงสถานการณ์การทำร้ายและความสัมพันธ์ระหว่างคุณกับแฟนหนุ่มที่ทำร้ายคุณที่คุณมีต่อศาล พวกเขาจะช่วยแนะนำการกรอกข้อมูลเพื่อขอคำสั่งห้ามคู่กรณีเข้าใกล้   ถ้าศาลอนุมัติคำสั่งห้ามคู่กรณีเข้าใกล้ คำสั่งนี้จะต้องส่งไปยังคู่กรณีของคุณด้วย หลังจากที่ส่งคำสั่งไปแล้ว คุณจะต้องยื่นหลักฐานการคุ้มครองต่อศาล ให้ปรึกษาวิธียื่นหลักฐานกับเสมียนประจำศาล   เก็บสำเนาคำสั่งศาลห้ามคู่กรณีเข้าใกล้ไว้ติดตัวตลอดเวลา เพื่อที่จะแสดงให้เจ้าหน้าที่ตำรวจเห็นได้เสมอเมื่อถึงเวลาจำเป็น คุณไม่มีทางรู้ว่าคุณจะไปอยู่ตรงไหนและไม่รู้ว่าคู่กรณีของคุณตัดสินใจที่จะละเมิดคำสั่งเมื่อใด   ตระหนักไว้ว่าคำสั่งห้ามคู่กรณีเข้าใกล้ไม่ได้ยืนยันความปลอดภัยของคุณอย่างแน่นอน   เพราะคำสั่งนี้จะทำให้คู่กรณีของคุณถูกจับกุมได้ง่ายขึ้นเมื่อถึงกรณีเกิดเหตุจริงๆ อย่างไรก็ตาม คำสั่งศาลอาจจะช่วยให้คู่กรณีออกห่างจากคุณได้เพียงเล็กน้อยเท่านั้น พอแล้วก็คือพอ เมื่อคุณยุติความสัมพันธ์กันแล้ว อย่าถอยกลับ ติดต่อ หรือกลับไปคืนดีกับเขา เพราะมันจบไปแล้ว ปล่อยให้เขาได้รับข้อความที่มีคำสั่งศาลห้ามคู่กรณีเข้าใกล้ก็พอ  ถ้าคุณเคยถูกทำร้ายอย่างทรมาน ก็ไม่มีอะไรจะต้องพูดกันอีกแล้ว อย่าฟังข้อต่อรอง คำขอโทษ คำสัญญาที่แฟนหนุ่มของคุณบอกว่าจะ “ไม่ทำอีก” การทำร้ายทำลายทุกอย่าง และยังทำให้ความสัมพันธ์ยุติลงด้วย เมื่อคุณเริ่มต้นเปลี่ยนแปลง ให้พยายามและหลีกเลี่ยงการกลับไปติดต่อกับคู่กรณี หลีกเลี่ยงการไปสถานที่ที่คุณเจอเขาบ่อยๆ และเปลี่ยนกิจวัตรของตัวเองเพื่อไม่ให้เขารู้ที่อยู่ของคุณ  เราไม่จำเป็นต้องบังคับตัวเองให้อึดอัดหรือพาตัวเองไปเจอเรื่องอันตราย  ถ้าคุณไปเรียนหรือทำงานพร้อมกับคู่กรณี หรือเจอกันบ่อยๆ ให้พยายามไม่รับรู้การมีตัวตนของเขาให้มากที่สุด พยายามไปเดินกับคนอื่นตลอดเวลา ไม่ว่าจะไปทำงาน เลิกงาน หรือไปขึ้นรถ คุณยังสามารถพูดคุยกับหัวหน้า เจ้าหน้าที่แผนกจัดการทรัพยากรมนุษย์ หรืออาจารย์ที่ปรึกษา เพื่อเปลี่ยนสถานที่ทำงาน เวลาทำงาน หรือเปลี่ยนตารางเรียนเพื่อรักษาความปลอดภัยของตัวเองได้ มีหลายหน่วยงานที่มีหน้าที่ช่วยเหยื่อจากการถูกทำร้าย ถ้าคุณไม่แน่ใจว่าจะเริ่มต้นอย่างไรหรือถ้าคุณแค่อยากจะพูดกับใครสักคนถึงความสัมพันธ์ที่ไม่ว่าจะเป็นการทำร้ายหรือไม่ก็ตาม ให้ลองเลือกแหล่งขอความช่วยเหลือดังต่อไปนี้ ในกรณีที่คุณใช้ชีวิตร่วมกับแฟนหนุ่มที่ชอบทำร้าย ให้ระวังการใช้คอมพิวเตอร์ภายในบ้านหรือโทรศัพท์มือถือของคุณให้ดี เพราะเว็บไซต์ที่คุณเข้าหรือหมายเลขที่คุณโทรนั้นอาจจะถูกเก็บไว้ที่ประวัติการใช้งานอินเทอร์เน็ตหรือประวัติการโทร ซึ่งเขาอาจจะคอยติดตามอยู่ก็เป็นได้   ในประเทศไทย: http://www.violence.in.th/ หรือสายด่วนศูนย์ประชาบดี โทร 1300 ในสหรัฐอเมริกา: http://www.thehotline.org/ :สายด่วนความรุนแรงในครอบครัวแห่งชาติ โทร 1-800-799-7233(SAFE) ในสหราชอาณาจักร: http://www.womensaid.org.uk/: องค์กรช่วยเหลือสตรี โทร 0808 2000 247 ในประเทศออสเตรเลีย : https://www.1800respect.org.au/: ศูนย์บริการช่วยเหลือผู้ประสบปัญหาความรุนแรงในครอบครัว (1800respect) โทร 1800 737 732 ในระดับสากล http://www.hotpeachpages.net/: เจ้าหน้าดูแลปัญหาความรุนแรงในครอบครัวนานาชาติ คนที่ชอบทำร้ายโดยทั่วไปมักจะทำให้เหยื่อเชื่อว่าเป็นความผิดของตัวเอง การที่แฟนหนุ่มทำตัวก้าวร้าว รุนแรง หรือพยายามควบคุมคุณนั้นไม่ใช่ความผิดของคุณ ให้รู้ไว้ว่าความสัมพันธ์ของคุณจะยังเป็นอันตราย แม้ว่า:   แฟนหนุ่มจะไม่เคยตบตีคุณ แต่การทำร้ายทางจิตใจหรือวาจาก็ยังนับว่าเป็นอันตรายอยู่ดี   การทำร้ายไม่ได้ดูแย่เมื่อเทียบกับการทำร้ายในกรณีอื่นๆ ที่คุณเคยได้ยินมา   ความรุนแรงทางกายเกิดขึ้นแค่ครั้งเดียวหรือสองครั้ง แต่ความรุนแรงทางกายใดๆ ก็ตามล้วนเป็นสัญญาณบอกว่าอาจจะเกิดการกระทำรุนแรงมากขึ้นในภายภาคหน้า   การทำร้ายหยุดลงเมื่อคุณไม่โต้ตอบ ไม่เถียง หรือควบคุมตัวเองไม่ให้แสดงความคิดหรือความคิดเห็นออกมา การทำร้ายทั้งทางร่างกายและจิตใจนั้นควรจะพิจารณารับมือด้วยการยุติความสัมพันธ์ อย่าคำนึงถึงความรักที่มีให้แก่กัน เวลาที่ใช้ชีวิตร่วมกัน แม้ว่าคุณจะมีลูกหรือสัตว์เลี้ยง หรือแม้ว่าคุณจะใช้ชีวิตร่วมกันก็ตาม เพราะสุดท้ายความสัมพันธ์ที่มีการทำร้ายทางกายและจิตใจต้องสิ้นสุดลง ให้เริ่มวางแผนที่จะยุติความสัมพันธ์อย่างปลอดภัยให้เร็วที่สุดเท่าที่เป็นไปได้   คิดถึงที่ที่คุณจะไปเมื่อคุณยุติความสัมพันธ์กับเขาแล้ว นึกถึงสิ่งที่คุณต้องเอาติดตัวไปด้วย ถ้าถึงเวลาจำเป็นจริงๆ ให้เตรียม “กระเป๋าฉุกเฉิน” แล้วซ่อนเอาไว้เพื่อให้คุณพร้อมที่จะออกไปข้างนอกได้ตลอดเวลา   ถ้าคุณแบ่งปันข้อมูลในโทรศัพท์มือถือร่วมกัน ให้จำไว้ว่าโทรศัพท์หลายๆ ชนิดมีระบบติดตามด้วยจีพีเอส (GPS tracking) ซึ่งเขาจะหาตัวคุณหรือคอยติดตามคุณผ่านโทรศัพท์ได้ ให้พิจารณาทิ้งโทรศัพท์มือถือเอาไว้แล้วไปซื้อโทรศัพท์และเปิดเบอร์โทรศัพท์ใหม่ ตัดสินใจว่าคุณจะต้องทำอะไรต่อไปเพื่อรักษาความปลอดภัยหลังจากยุติความสัมพันธ์แล้ว คุณต้องการคำสั่งศาลห้ามคู่กรณีเข้าใกล้คุณ (Restraining order) หรือไม่ หรือต้องการย้ายไปอยู่เมืองอื่น ต้องการเปลี่ยนตัวตนใหม่ หรือเปลี่ยนกลอนประตูหรือไม่ วางแผนรักษาความปลอดภัยให้กับคนอื่นๆ ด้วย ลูกหรือสัตว์เลี้ยงอาจจะต้องย้ายออกไปด้วยเช่นกัน และพวกเขาอาจจะอยู่หรือไม่สามารถอยู่กับคุณได้ ให้วางแผนอุปการะพวกเขาเมื่อคุณยุติความสัมพันธ์กับเขาแล้ว คุณควรจะต้องทำให้การยุติความสัมพันธ์นั้นชัดเจนโดยไม่มีความหวังที่จะกลับมาเป็นเหมือนเดิมในภายภาคหน้า ถ้าคุณรู้สึกอึดอัดหรือกลัวว่าจะถูกคุกคาม คุณก็ควรจะยุติความสัมพันธ์โดยไม่เจอหน้ากันหรือให้ใครสักคนเป็นตัวกลางถ้าคุณอยากจะยุติความสัมพันธ์ขึ้นมา   อย่าพยายามยุติความสัมพันธ์ในขณะที่คุณอยู่บ้านกับคนที่ทำร้ายคุณตามลำพัง ความตั้งใจของคุณอาจจะทำให้ความรุนแรงของเขาเพิ่มมากขึ้น และคุณอาจจะทำให้ตัวเองตกอยู่ในอันตรายระดับร้ายแรงได้ พิจารณายุติความสัมพันธ์ด้วยการเขียนจดหมายหรือบอกผ่านโทรศัพท์ แม้ว่าจะไม่ใช่วิธีที่คุณใช้โดยปกติก็ตาม แต่ความปลอดภัยสำคัญกว่ามารยาททางสังคม ถ้าคุณรู้สึกว่าคุณต้องขอยุติความสัมพันธ์กับแฟนหนุ่มของคุณต่อหน้า ให้ทำในที่สาธารณะที่มีคนอื่นๆ อยู่ด้วย และให้สนทนาอย่างกระชับ พูดสั้นๆ และเข้าประเด็นทันที คุณอาจจะพูดอะไรง่ายๆ อย่างเช่น “เราอยู่ด้วยกันไม่ได้อีกแล้ว” พยายามหลีกเลี่ยงประโยคประมาณว่า “ตอนนี้” “ณ เวลานี้” หรือ “จนกว่าคุณจะเปลี่ยน” ถ้าคุณคิดจะปิดประตูความสัมพันธ์ ก็ขอให้ปิดให้สนิท การที่เหยื่อความรุนแรงในครอบครัวรู้สึกเหมือนกับว่าพวกเขาหาเหาใส่หัวตัวเองนั้นเป็นเรื่องปกติ ทั้งนี้เพราะเกิดจากการครอบงำทางความคิดจากคนที่ทำร้ายพวกเขานั่นเอง อย่างไรก็ตาม ไม่มีใครต้องรับผิดชอบกับการหาเหาใส่หัวตัวเอง  หลังจากที่การทำร้ายสิ้นสุดลงแล้ว ให้เริ่มต้นสร้างตัวเองขึ้นมาใหม่จากตอนที่คุณอยู่ในความสัมพันธ์ที่อันตราย   นัดพับกับนักบำบัดเพื่อเสริมสร้างความมั่นใจในตัวเอง อยู่กับเพื่อนและครอบครัวเพื่อสร้างความสัมพันธ์ทางสังคมขึ้นมาใหม่ มองหาความสัมพันธ์ที่ดีต่อตัวเองโดยที่ไม่มีการทำร้ายเข้ามาเกี่ยวข้องเลยแม้แต่น้อย การพูดกับใครสักคนที่เข้าใจบาดแผลทางจิตใจจากการทำร้ายและเวทย์มนต์ที่ร่ายโดยคนที่ทำร้ายคุณนั้นเป็นเรื่องที่สำคัญมากๆ ให้มองหาและเข้าร่วมกลุ่มช่วยเหลือเรื่องความรุนแรงในครอบครัวใกล้บ้านให้เร็วที่สุดเพื่อเริ่มต้นการรักษา อารมณ์โกรธกว่าจะปลดปล่อยออกมาได้อาจจะต้องใช้เวลาสักพัก แต่ก้นบึ้งของความโกรธมักจะซ่อนอยู่ภายใต้อารมณ์อื่นๆ ของคุณ ความโกรธไม่ใช่สิ่งที่ไม่ดี ความโกรธเป็นตัวกระตุ้นให้เกิดการเปลี่ยนแปลง  ถ้าความโกรธเข้าครอบงำคุณ ก็ปล่อยมันไป และปลดปล่อยความโกรธแค้นออกไปกับการทำกิจกรรมที่ใช้พลังงาน ออกไปวิ่ง ต่อยกระสอบทราย เล่นโยคะ ปลดปล่อยความโกรธแค้นออกไปให้หมด  ระวังตัวเองจะไปเปลี่ยนความโกรธเป็นพฤติกรรมเสี่ยงหรือพฤติกรรมทำร้ายตัวเอง พยายามกำจัดความโกรธด้วยวิธีที่ปลอดภัย การทำร้ายจะทำลายเกราะของคุณจนคุณไม่เหลืออะไรป้องกันตัวเอง การสร้างตัวเองขึ้นมาใหม่ให้เป็นคนที่โดดเด่น น่ารัก น่าสนใจดังที่คุณเคยเป็นและสมควรที่จะเป็นอาจจะต้องใช้เวลานาน   ปล่อยให้ตัวเองเสียใจสักพัก จากนั้นหาอะไรทำให้ตัวเองยุ่ง ในการยุติความสัมพันธ์นั้น คุณอาจจะอยากใช้เวลาสัก 1 สัปดาห์บนเตียงนอน ทำอะไรไม่ได้นอกจากเศร้าโศกเสียใจ การทำแบบนี้ไม่ใช่เรื่องที่ผิด แต่การตระหนักถึงเวลาที่ควรลุกออกจากเตียงและก้าวต่อไปก็เป็นเรื่องที่สำคัญเช่นกัน พยายามหลีกเลี่ยงการจมปลักอยู่กับอดีตและความเสียใจมากเกินไป คุณได้มาจนถึงขั้นตอนสำคัญในการยุติความสัมพันธ์และก้าวต่อไปแล้ว แค่ดีใจกับตัวเองที่ไม่เสียเวลาไปกับคนแบบนี้ก็พอ หรือคุณจะกลับไปอยู่ในวังวนของการทำร้ายที่ไม่มีที่สิ้นสุดต่อไป ให้คิดถึงอนาคตของตัวเองเข้าไว้ สร้างรายชื่อคนที่เป็นห่วงคุณจริงๆ คิดถึงคนที่คอยช่วยเหลือคุณมาตลอด คนที่รักคุณหมดใจ และคอยให้กำลังใจคุณเวลาที่ยากลำบาก ครอบครัว เพื่อนสนิท เพื่อนบ้านที่ไว้ใจ คนเหล่านี้ล้วนเป็นคนที่คุณต้องใช้เวลาร่วมด้วย ณ ตอนนี้ ปล่อยให้ตัวเราอยู่กับพวกเขา อาจจะใช้เวลาสักพักกว่าคุณจะรู้สึกดีขึ้น กว่าจะสามารถใช้เวลากับคนในครอบครัว หรือกว่าจะทำสิ่งเล็กๆ ได้โดยที่ไม่กลัวว่าสิ่งเหล่านั้นจะทำให้แฟนหนุ่มขี้โมโหกลับมาดึงคุณไปอยู่ในวังวนของการทำร้ายอีก แต่คุณจะค่อยๆ เริ่มปล่อยวางความกลัวและความรู้สึกผิดที่เกี่ยวข้องกับความสัมพันธ์ที่อันตรายนี้อย่างช้าๆ แล้วค้นพบความสนุกของชีวิตอีกครั้งหนึ่ง
ติดต่อหน่วยงานที่เกี่ยวข้อง. บันทึกการทำร้ายที่คุณเจอมา. ยื่นขอคำสั่งศาลห้ามคู่กรณีเข้าใกล้. อย่าให้โอกาส. เปลี่ยนแปลงกิจวัตรประจำวัน. รับการช่วยเหลือ. อย่าขอโทษหรือปล่อยให้เกิดพฤติกรรมรุนแรง. วางแผนยุติความสัมพันธ์โดยทันที. ยุติความสัมพันธ์อย่างปลอดภัย. นำชีวิตของตัวเองกลับคืนมา. นัดพบกับที่ปรึกษาด้านความรุนแรงในครอบครัว. ปล่อยให้ตัวเองได้โกรธ. มุ่งเน้นไปที่การสร้างตัวเองขึ้นมาใหม่. ใช้เวลากับคนที่คุณรัก. เมตตาต่อตัวเอง.
https://www.wikihow.com/Deal-with-an-Abusive-Boyfriend https://www.wikihow.com/Deal-with-an-Abusive-Boyfriend https://www.wikihow.com/Deal-with-an-Abusive-Boyfriend
Staying Safe Getting Away from Abuse Moving On